Pierce Brosnan

Pierce Brendan Brosnan, OBE (* 16. Mai 1953 in Drogheda, Irland) is en irischen Schauspeler. Bekannt worrn is he in de 1980er Johren mit de Feernsehreeg Remington Steele un vun 1994 af as föfften Dorsteller vun de Figur James Bond, den he bit 2002 veermol speelt hett.

 Leven 
De Öllern vun Pierce Brosnan hebbt sik scheden laten, as he twee Johre oolt weer. Brosnan hett dorophen afwesseln bi sien Grootmudder un bi sien Tante in Navan in’n County Meath leevt. Vun 1965 an leev he denn bi sien Mudder in London, woneem se as Krankensüster arbeiten de.Pierce Brosnan im FR-Interview "Ich war ein Außenseiter": Frankfurter Rundschau vun’n 19. Februar 2010 (afropen an’n 19. Februar 2010) Eerste Insichten as Schauspeler kreeg he dör sien Schoolutbilln bi de irischen Christlichen Bröder. Af 1973 studeer he Theaterwetenschoppen an’t Drama Centre London. Üm sik to finanzeeren hett he balngento as Helpsmann vun’n Bühnenmanager an’t Royal Theatre arbeit. In’t dat sülve Johr hett de Dramatiker Tennessee Williams vun Brosnan höört un hett em för de Ooropföhren vun sien Stück Red Devil Battery Sign besett. Dorna harr he Optreden in Filumina un annere as ok lütte Statistenrullen bi’t Feernsehn. 

Mit de Krimireeg Remington Steele keen sien internatschonalen Dörbrook. De Feernsehreeg is 1986 na de veerten Staffel instellt worrn as dat Problemen mit den Produzenten, aver ok mit de Partnersche vun Brosnan, Stephanie Zimbalist, geev. To de glieken Tiet weer Albert Broccoli, de Produzent vun de Bond-Reeg, op de Söök na en ne’en Hööftdorsteller weer. Brosnan weer de Rull toeerst andragen, man he künn nich annehmen, vun wegen dat he to’n Anfang vun’n Dreih vun The Living Daylights noch bi Remington Steel ünner Verdrag weer un de Produzenten em nu doch för en föffte Staffel hebben wulln. Vun disse föfften Staffel sünd denn aver doch blots noch söss Folgen dreiht worrn, so dat Brosnan de Rull also doch harr spelen künnt. An sien Steed is de Rull aver nu an Timothy Dalton geven worrn.

Twüschendör is he mit annere Filmen as The Fourth Protocol oder The Deceivers to’n Weltstar worrn. In de Johren 1992 un 1993 harr he mit de Filmen The Lawnmower Man un Mrs. Doubtfire ok kommerziellen Spood. 1994 hett he denn doch noch de Rull vun James Bond kregen den he veermol speelt hett. Dorneven hett he ok in annere spoodrieke Filmen mitspeelt.

Brosnan geev 2004 bekannt, dat he nich mehr för de Rull vun James Bond praat stünn. An sik schüll mit em noch en föfften Film dreiht warrn. Dat sülve Johr kreeg he de US-amerikaansche Staatsbörgerschop. 2008 weer he tosamen mit Meryl Streep in de Verfilmen vun’t ABBA-Musical Mamma Mia! to sehn.

 Privat 
Brosnan hett 1980 sien Fro Cassandra Harris heiraat, de 1987 an Kreeft krank worrn is. Se is 1991 storven, worophen Brosnan en Stiftung för de Kreeftforschen grünnt hett. Ut de Eh hett Brosnan en Söhn un hett wieter ok ehr beiden Kinner ut eerste Eh adopteert.

Siet 2001 is Brosnan mit de Journalistin Keely Shaye Smith verheiraat, mit de he twee Kinner hett. Tosamen sett se sik bannig för’n Ümweltschuul in. Bito is he Liddmaat vun de Sea Shepherd Conservation Society un ünnerstütt de Sellschop aktiv.http://www.activistcash.com/biography.cfm/bid/3375

 Filmografie (Utwahl) 
 Johr Titel Synchroonsnacker 1980 Murphy’s Stroke, Feernsehn   1981 The Manions of America, Feernseh-Minireegdt.: Die Manions aus Amerika Frank Glaubrecht 1986 Nomadsdt.: Nomads – Tod aus dem Nichts Frank Glaubrecht 1982-87 Remington Steele, Feernsehreeg Frank Glaubrecht 1987 The Fourth Protocoldt.: Das vierte Protokoll Frank Glaubrecht 1988 Taffindt.: Ein Mann wie Taffin Frank Glaubrecht 1988 The Deceiversdt.: Das Geheimnis der Ritualmorde Frank Glaubrecht 1989 Bloody Stones, Feernsehndt.: Der Gentleman-Cou Rainer Schmitt 1990 Mister Johnson Reinhard Kuhnert 1992 The Lawnmower Mandt.: Der Rasenmähermann Joachim Tennstedt 1992 Live Wiredt.: Hydrotoxin – Die Bombe tickt in dir Joachim Tennstedt 1993 Entangleddt.: Labyrinth – Liebe ohne Ausweg Frank Glaubrecht 1993 Mrs. Doubtfiredt.: Mrs. Doubtfire – Das stachelige Kindermädchen Reinhard Kuhnert 1994 Love Affairdt.: Perfect Love Affair Frank Glaubrecht 1995 GoldenEye Frank Glaubrecht  1996 The Mirror Has Two Facesdt.: Liebe hat zwei Gesichter Frank Glaubrecht 1996 Mars Attacks! Frank Glaubrecht 1997 Dante’s Peak Frank Glaubrecht 1997 Robinson Crusoe Frank Glaubrecht 1997 Tomorrow Never Diesdt.: Der Morgen stirbt nie Frank Glaubrecht 1998 The Nephewdt.: Der amerikanische Neffe Frank Glaubrecht 1998 Quest for Camelot, Stimmdt.: Das magische Schwert – Die Legende von Camelot Leon Boden 1999 The Thomas Crown Affairdt.: Die Thomas Crown Affäre Frank Glaubrecht 1999 The World Is Not Enoughdt.: Die Welt ist nicht  genug Frank Glaubrecht 2001 The Tailor of Panamadt.: Der Schneider von Panama Frank Glaubrecht 2002 Evelyndt.: Ein Vater kämpft um seine Kinder Frank Glaubrecht 2002 Die Another Daydt.: Stirb an einem anderen Tag Frank Glaubrecht 2004 Laws of Attractiondt.: Laws of Attraction – Was sich liebt verklagt sich Frank Glaubrecht 2004 After the Sunset Frank Glaubrecht 2005 The Matadordt.: Mord und Margaritas Frank Glaubrecht 2006 Seraphim Falls Frank Glaubrecht 2007 Butterfly on a Wheeldt.: Spiel mit der Angst Frank Glaubrecht 2008 Mamma Mia! Frank Glaubrecht 2009 The Greatestdt.: The Greatest – Zeit der Trauer Frank Glaubrecht 2010 Percy Jackson & the Olympians: The Lightning Thiefdt.: Percy Jackson – Diebe im Olymp Frank Glaubrecht 2011 I Don’t Know How She Does Itdt.: Der ganz normale Wahnsinn – Working Mum Frank Glaubrecht 2012 Den skaldede frisørdt.: Love Is All You Need Frank Glaubrecht 2013 The Love Punchdt.: Wie in alten Zeiten Frank Glaubrecht 2014 A Long Way Down Frank Glaubrecht 2014 The November Man Frank Glaubrecht 2015 No Escape Frank Glaubrecht 2016 I.T.dt.: Hacked: Kein Leben ist sicher Frank Glaubrecht 2017 The Only Living Boy in New York   2017-18 The Son, Feernsehnreeg Frank Glaubrecht

 Utteken 
Brosnan is bit hüüt 24 mol för Filmpriesen vörslahn wesen, dorünner tweemol för den Golden Globe. Wunnen hett he bit vundaag twölf Priesen, as to’n Bispeel:
 1997: sien Steern op’n Walk of Fame
 1998: den Saturn-Pries in de Kategorie Best Hööftdorsteller för Tomorrow Never Dies
 2000: den Empire Award in de Kategorie Best Schauspeler för The World Is Not Enough
 2002: den Pries för’t Levenswark vun’t Chicago International Film Festiva
 2004: den Pries för’n rutragen irischen Bidrag to’t Kino vun de Irish Film and Television Awards 
 2005: den Pries för Leistungen in de Kunst vun’t Malibu Film Festival 
 2009: de Goldene Himbeer in de Kategorie Slechtst Nevendorsteller för Mamma Mia!

 Borns 

 Weblenken 


 Literatur vun un över Pierce Brosnan in de Düütschen Natschonalbökeree
 Biografie in de NNDB (engelsch)
 Offizielle Websteed vun Pierce Brosnan (engelsch)

Kategorie:Schauspeler
Kategorie:Börger von Irland
Kategorie:Mann
Kategorie:Boren 1953